શહેરમાં મિલકત સંબંધી ગુનાઓ અટકાવવા અને નોંધાયેલા ગુનાઓના ભેદ ઉકેલવા પોલીસ કમિશ્નર અગ્રવાલ, જેસીપી અહેમદ, ડીસીપી સૈની, ડીસીપી જાડેજા, એસીપી ક્રાઇમ સરવૈયાની સૂચનાથી ડીસીબી પીઆઇ એચ એમ ગઢવીના માર્ગદર્શન હેઠળ પીએસઆઇ અતુલ સોનારા અને તેમની ટિમ પેટ્રોલીંગમાં હતી દરમિયાન સમીરભાઈ શેખ, મહેશભાઈ મંઢ, અજીતસિંહ પરમાર અને હરદેવસિંહ રાણાને મળેલી બાતમી આધારે અનિલભાઈ સોનારા, નિલેશભાઈ ડામોર અને નિશાંતભાઈ પરમારને સાથે રાખીને સોનીબજાર બેડીનાકા ટાવર પાસેથી બે મહિલાઓને શંકાસ્પદ સોનાના સિક્કા સાથે ઝડપી લીધી હતી બંનેના નામઠામ પૂછતાં કલરવ પાર્કમાં રહેતી શોભનાબેન મુકેશભાઈ ગુજરાતી અને પારેવડી ચોક ખોડિયારપરામાં રહેતી કિરણબેન તુષારભાઈ પંડ્યા હોવાનું જણાવતા બંનેની ધરપકડ કરી સોનાના સિક્કા અંગે પૂછતાં બંને ભાંગી પડી હતી અને પોતે ગત તારીખ 26ના રોજ જાગનાથ પ્લોટમાં બંધ મકાનના તાળા તોડી આ સિક્કા તથા 3000 રોકડા ચોરી કર્યાની કબૂલાત આપી હતી આ અંગે નિર્મલા કોન્વેન્ટ રોડ મંગલ પાર્કમાં રહેતા શેર બ્રોકર નિમિષભાઇ મનસુખભાઇ તંતીએ એ ડિવિઝન પોલીસ સ્ટેશનમાં ફરિયાદ નોંધાવતા 1,87,500 રૂપિયાના સોનાના 8 સિક્કા કબ્જે કરી વધુ તપાસ અર્થે એ ડિવિઝનને કબ્જો સોંપ્યો હતો પ્રાથમિક પૂછપરછમાં બપોરે ભંગારની ફેરી કરી બંધ મકાનોની રેકી કરી બાદમાં રાત્રે ચોરી કરવા ત્રાટકતા હોવાનું મહિલા તસ્કરોએ જણાવ્યું હતું.